Zãbụ́rị̃.
133.
Ĩndre drĩ, ádrị́pị ꞌbaní uꞌájó tị icítáŋá sĩ rĩ ꞌbã ũnĩ kí ãyĩkõ la be ꞌdĩ áni yã! 
Ĩꞌdi cécé ãdu ãjẹ̃ rú sũlé ꞌbá drị̃ gá, dịlépi vũgâlé tịꞌbị́ gâsĩ, tịꞌbị́ Ãrọ́nị̃ drị̂ gâsĩ rĩ áni! Dị vũgâlé kánzũ ꞌbã kálã gâsĩ. 
Ádrị́pị drĩ kí uꞌá tị icítáŋá agá, ĩꞌdi cécé andrẹlị́ ꞌbé Hẹ̃rị̃mọ́nị̃ drị̃ gá, kalépi ꞌbé Zị̃yọ́nị̃ ꞌbã drị̃ gá rĩ áni, ádrị́pị drĩ kí uꞌá tị icítáŋá agá, Úpí azị ꞌI ĩꞌbaní drị̃lẹ́ba fẽ rá. 
